37. ΝΟΜΟΘΕΤ. ΔΙΑΤΑΓΜΑ υπ’ αριθ. 2661 της 17 Οκτ./3 Νοεμ. 1953 Περί υπηρεσιακής τακτοποιήσεως εκπαιδευτικών λειτουργών καταγομένων εκ Βορείου Ηπείρου. Άρθρ.1.-1.Οι ως προσωρινοί δυνάμει του άρθρου μόνου των Α.Ν. 432/1945 και 763/1945 διορισθέντες κατά παρέκκλισιν των κειμένων διατάξεων λειτουργοί Στοιχειώδους και Μέσης Εκπαιδεύσεως, ως υπηρετήσαντες εις ελληνικά κοινοτικά σχολεία της Βορείου Ηπείρου ή ως καταγόμενος εκ Βορείου Ηπείρου μονιμοποιούνται κατά παρέκκλισιν των κειμένων νόμων, άνευ προσκτήσεως υπ’ αυτών της ελληνικής υπηκοότητος και κατ’ εξαίρεσιν του υπό του άρθρου 3 του Συντάγματος τεθέντος κανόνος δι’ αποφάσεως του Υπουργού Εθν. Παιδείας και Θρησκευμάτων μετά πρότασιν των οικείων περιφερειακών υπηρεσιακών Συμβουλίων εις τας θέσεις εις τας οποίας υπηρετούσι και με τους βαθμούς ους κατέχουσι κατά τον χρόνον της μονιμοποιήσεώς των. 2.Η παράγρ. 4 του άρθρ. μόνου του Α.Ν. 432/ 1945 καταργείται. Άρθρ.2.-1.Εις τας διατάξεις του Ν.Δ. 2614/1953 «περί διαβαθμίσεως και προαγωγής εκπαιδευτικών υπηρετούντων εις ελληνικά σχολεία της αλλοδαπής» υπάγονται και οι αποχωρήσαντες της υπηρεσίας από της εφαρμογής του Α.Ν. 1854/1951 εκπαιδευτικοί της αλλοδαπής. 2.Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως. 